als_Latn bos_Latn ron_Latn
Dr. Ernst Wolfgang Reichel, i ngarkuar me pune i qeverise se Gjermanise per Europen Juglindore, Turqine dhe shtetet e EFTA-s, ne mbyllje te takimeve ne Tirane me perfaqesues te qeverise dhe te opozites, thekson ne nje interviste per DW se “Gjermania mbeshtet perpjekjet qe strukturat kriminale te mos depertojne ne politike”.
Dr. Reichel, duke u fokusuar tek zhvillimet ne Shqiperi pas marrjes se statusit te vendit kandidat, cilat mbeten sfidat kryesore tashme ne procesin e integrimit europian?
Shqiperia ka shume per te bere per permbushjen e pese prioriteteve te identifikuara, mes tyre lufta kunder krimit te organizuar dhe korrupsionit, reforma administrative, çeshtje qe lidhen me te drejtat e njeriut etj. Jane aspekte qe realisht Shqiperia duhet te permbushe me teper, me qellim qe te vijoje hapat e tjere ne rrugen drejt BE-se. Marrja e statusit te vendit kandidat, vitin e kaluar, ishte nje vleresim per perpjekjet e bera dhe fokusimin te reformat. Duke monitoruar ç’ka eshte duke u bere ne kryerjen e reformave, mbi te gjitha vleresojme angazhimin dhe hapat e ndermarra, duke shpresuar se do te vijohet me tej, per te pare momentin e hapjes se negociatave.
Qe nga gushti i vitit te kaluar, kur u mbajt Konferenca e Berlinit per Ballkanin Perendimor, a shikoni ndonje impakt konkret ne intensifikimin e bashkepunimit mes vendeve te rajonit?
Ne kemi ndertuar tashme procesin e konferencave te pervitshme te ketij formati, qe siç dihet do te vijoje me Konferencen e Vienes, ne gusht te ketij viti, dhe me pas ne vende te tjera. Nje nga efektet pozitive mendoj se eshte permiresimi ne marredheniet biletarale mes Shqiperise dhe Serbise. Kryeministri Edi Rama udhetoi per ne Beograd dhe qartazi duket interesi i te dy vendeve per te permiresuar marredheniet, per t’i normalizuar ato. Ky eshte nje aspekt, por ne jemi duke punuar per te arritur rezultate konkrete ne kete periudhe, mes Konferences se Berlinit dhe asaj te Vjenes. Kjo kerkon perpjekje nga vendet e perfshira, qeverite dhe parlamentet e tyre te arrijne ne kompromise per te bere te mundur dhenien e asistences nga BE.
Nga Gjermania ka shqetesim mbi rritjen e numrit te azilkerkuesve nga Shqiperia apo vende te tjera te rajonit. Çfare masash do te duhet te ndermerren per te ndalur kete fenomen? A shikoni ndonje rrezik qe te rivendoset regjimi i perdorimit te vizave per qytetaret e Shqiperise dhe vendeve te tjera te rajonit qe udhetojne ne territorin e Schengen te BE-se?
Mendoj se gjeja me e rendesishme eshte qe njerezit ketu te dine dhe te kuptojne se nuk eshte opcion per te permiresuar jetesen e tyre nga emigrimi i paligjshem drejt BE-se apo Gjermanise, me kerkesa per azil. Ne jemi duke asistuar per ndihme dhe kam besim se autoritetet jane duke bere ate qe duhet per te parandaluar kete lloj industrie krininale te organizimit te transportit ilegal te njerezve. Per kete une shpresoj se ne fund te fundit do te vijme tek situata normale. Ajo per te cilen ju pyesni, mbi mundesine e pezullimit te procesit te liberalizimit te vizave, pergjigja eshte se ekziston mundesia e kjo mundesi bazohet ne legjislacionin e BE-se. Por kushtet per te vendosur kete jane te larta dhe mund te ndermerren ne nje situate dramatike. Ka arsye te mira per te pasur vemendje ndaj kesaj dukurie dhe mendoj se shoqeria e tere ka interes qe t’i parandaloje te tilla situata dramatike.
Dr. Reichel, nje nga temat me te debatuara aktualisht ne Shqiperi eshte procesi i dekriminalizimit te parlamentit apo politikes ne teresi. A keni diskutuar mbi kete çeshtje me autoritetet ne kontaktet qe keni pasur gjate qendrimit tuaj ne Tirane? Cila eshte pikepamja juaj per kete?
Me duket nje interesim i natyrshem per kapjen e standardeve te Bashkimit Europian ne procesin e dekriminalizimit, qe nenkupton se njerezit me rakorde politike kriminale te mos kene poste zyrtaresh dhe te mos luajne rol politik. Per kete jane perfshire ne debat mes tyre aktoret relevante. Ne mbeshtesim te gjitha perpjekjet duke u siguruar qe strukturat kriminale te mos arrijne te depertojne ne politike. Kjo nuk eshte çeshtje vetem e Shqiperise, por eshte edhe e vendeve te tjera, ndaj dhe per kete ne jemi ne mbeshtje te ketij qellimi. Çdo gje tjeter eshte me shume çeshtje e debatit te brendshem ne shoqerine shqiptare, se sa e jona.
Deutsche Welle
als_Latn als_Latn als_Latn als_Latn als_Latn als_Latn als_Latn als_Latn als_Latn deu_Latn